Lavarout a ra an istorour saoz John Hale e ouie lenneien ar Grennamzer e oant o chom en ur chevandir anvet Europa gant an douaroniourien, disheñvel diouzh Azia hag Afrika. Koulskoude ne oa ket bet klevet anv eus Europa gwech ebet gant an darn vrasañ eus an dud, na lennet, dre na ouie ket an dud lenn. Dan Iliz, ar galloud europeat brasañ, e oa an dud kristenien eus broioù dibabet gant Doue da vezañ oaled ar gwir feiz war an Douar. Ne oa emskiantek an dud e oa eus ur sevenadur europeat.